CELEX: 31986R2402
Language: el
Date: 1986-07-30 00:00:00
Title: Κανονισμός (ΕΟΚ) αριθ. 2402/86 της Επιτροπής της 30ής Ιουλίου 1986 που τροποποιεί τον κανονισμό (ΕΟΚ) αριθ. 2191/81 και τον κανονισμό (ΕΟΚ) αριθ. 1665/86 όσον αφορά την ημερομηνία εφαρμογής του ποσού της ενίσχυσης για το βούτυρο

Avis juridique important

|

31986R2402

Κανονισμός (ΕΟΚ) αριθ. 2402/86 της Επιτροπής της 30ής Ιουλίου 1986 που τροποποιεί τον κανονισμό (ΕΟΚ) αριθ. 2191/81 και τον κανονισμό (ΕΟΚ) αριθ. 1665/86 όσον αφορά την ημερομηνία εφαρμογής του ποσού της ενίσχυσης για το βούτυρο  

Επίσημη Εφημερίδα αριθ. L 208 της 31/07/1986 σ. 0022 - 0022 Φινλανδική ειδική έκδοση: Κεφάλαιο 3 τόμος 21 σ. 0180  Σουηδική ειδική έκδοση: Κεφάλαιο 3 τόμος 21 σ. 0180 

***** ΚΑΝΟΝΙΣΜΟΣ (ΕΟΚ) αριθ. 2402/86 ΤΗΣ ΕΠΙΤΡΟΠΗΣ  της 30ής Ιουλίου 1986  που τροποποιεί τον κανονισμό (ΕΟΚ) αριθ. 2191/81 και τον κανονισμό (ΕΟΚ) αριθ. 1665/86 όσον αφορά την ημερομηνία εφαρμογής του ποσού της ενίσχυσης για το βούτυρο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 12 παράγραφος 3,  Εκτιμώντας:  ότι το ποσό της ενισχύσεως που καθορίζεται στο άρθρο 2 παράγραφος 1 του κανονισμού (ΕΟΚ) αριθ. 2191/81 της Επιτροπής (3) τροποποιήθηκε τελευταία από τον κανονισμό (ΕΟΚ) αριθ. 1665/86 (4)· ότι είνα σκόπιμο, προκειμένου να αποφευχθούν δυσκολίες ερμηνείας, να οριστεί επακριβώς από ποια ημερομηνία πρέπει να εφαρμοστεί το νέο ποσό της ενίσχυσης· ότι πρέπει, λαμβάνοντας υπόψη την ημερομηνία κατά την οποία άρχισε να ισχύει ο κανονισμός (ΕΟΚ) αριθ. 1665/86, να προβλεφθεί ότι το νέο ποσό μπορεί να εφαρμοστεί σε κάθε παράδοση βουτύρου που πραγματοποιείται με βάση το δελτίο που ισχύει για τον επόμενο μήνα από τον μήνα του καθορισμού του ποσού αυτού· ότι πρέπει, επιπλέον, να διαγραφεί η ημερομηνία «2 Ιουνίου 1986» που εμφαίνεται στο άρθρο 2 του κανονισμού (ΕΟΚ) αριθ. 1665/86·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 1 του κανονισμού (ΕΟΚ) αριθ. 2191/81 προστίθεται το ακόλουθο εδάφιο:  «Από τις 21 Μαΐου 1986, σε περίπτωση τροποποίησης του ποσού της ενίσχυσης, το νέο ποσό εφαρμόζεται για όλες τις παραδόσεις βουτύρου που πραγματοποιούνται με βάση το δελτίο που ισχύει για τον επόμενο μήνα από τον μήνα καθορισμού του νέου ποσού.»  Άρθρο 2  Στο άρθρο 2 του κανονισμού (ΕΟΚ) αριθ. 1665/86, διαγράφεται το δεύτερο εδάφιο.  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 119 της 8. 5. 1986, σ. 19.  (3) ΕΕ αριθ. L 213 της 1. 8. 1981, σ. 20.  (4) ΕΕ αριθ. L 145 της 30. 5. 1986, σ. 48.